
	פניה לדוגמה לוועדת המכרזים לאישור מיזם משותף

	



תאריך פניה ‏22/10/2026‏22/10/2026___________________

יש לשלוח את הטופס בגרסתWord  ללא חתימת הפונה ובגרסת PDF עם חתימת הפונה (אין לשלוח את הטופס בכתב יד), טפסים שלא יתקבלו בשתי הגרסאות לא יטופלו.

הבקשה מסתמכת על תקנה 3(30) לתח"ם, המאפשרת למשרד להתקשר בהליך של פטור מחובת מכרז לשם ביצוע מיזם משותף אשר יפעל ללא כוונת רווח, עם מי שתורם ממקורותיו לפחות מחצית מעלות ביצוע המיזם;

	נושא המיזם: : פניה לאישור מיזם משותף עם בית הספר הטכנולוגי של אוניברסיטת בן גוריון (ע"ר)
מספר עמותה: 580777597
שם הגוף עמו מעוניין המשרד להתקשר לביצוע המיזם המשותף: אוניברסיטת בן גוריון (ע"ר)

מספר (ח.פ / ח.צ/ ע.מ / מ. עמותה): מספר עמותה: 580777597


	שיווי ההתקשרות של הגוף עמו מעוניין המשרד להתקשר לביצוע המיזם המשותף (בש"ח כולל מע"מ): 

2,000,000 ₪ מצד העמותה. 

	שיווי ההתקשרות של ארגונים נוספים, יש לציין שם הארגון והסכום אותו הוא משלם (בש"ח כולל מע"מ):  
 


	שווי ההתקשרות של המשרד (לכל הפרויקט , בש"ח כולל מע"מ): 
2,000,000 ₪ מצד המשרד 
מס' סעיף תקציבי: תקנה תקציבית:04630318          
מרכז קרנות: 042013
שווי עלות כל המיזם (לכל הפרויקט, בש"ח כולל מע"מ): 4,000,000 ₪ 


	תקופת ההתקשרות המבוקשת:
12 חודשים מיום חתימת ההסכם


	רקע ותיאור המיזם:

1. משרד הנגב, הגליל והחוסן הלאומי (להלן: "המשרד") מבקש להקים מיזם משותף שמטרתו לקדם שילוב והטמעה של כלי ומתודות בינה מלאכותית (AI) בעבודת הרשויות המקומיות שבשטחי הפעולה של המשרד וביצוע מחקר אקדמי-יישומי. המיזם נועד לשפר את פריון העבודה ברשויות, להעלות את התפוקות, ולספק שירותים יעילים ומתקדמים יותר לתושבים. 
2. הרשויות המקומיות אשר בשטחי הפעולה של המשרד מהוות סביבת יישום מורכבת וייחודית; מצד אחד הן מחזיקות במידע רב ונדרשות לספק שירות חיוני, אמין ומאובטח לתושבים, ומצד שני הן מפעילות מערכות ניהול ותיקות ומתמודדות עם מגבלות תקציב וכוח אדם. במציאות מורכבת זו, פתרונות טכנולוגיים גנריים ("מוצרי מדף") או פתרונות חד-פעמיים אינם מספיקים כדי לייצר טרנספורמציה ארגונית אמיתית. ולכן ישנה חשיבות רבה במציאת פתרון אשר  מותאם ספציפית לתהליכי העבודה ברשות, לרגולציה המוניציפלית.
3. כדי לתת מענה מערכתי לאתגרים אלו, המשרד מוביל מיזם המתבסס על שילוב הדוק בין ליווי והטמעה של כלי מתודות ובינה מלאכותית, בשטח, לבין מחקר אקדמי-יישומי. במקביל לעבודת השטח, המחקר יחל לפעול כדי לאסוף נתונים ולמדוד בזמן אמת את הביצועים וההשפעות של תהליכי ההכשרה וההטמעה של כלי הAI  על עבודת הרשות. רכיב המחקר במיזם הוא קריטי מאחר ומטרת המחקר היא לתרגם את העבודה המעשית ברשויות בעלות מאפיינים שונים לכדי אגרגציה של מידע ומסקנות רוחביות, שיהוו בסופו של דבר מודל עבודה לאומי, קוהרנטי ומתוקף מדעית להטמעת AI ברשויות מקומיות.
4. הספק פועל כזרוע אקדמית-ביצועית הפועלת לצד אוניברסיטת בן-גוריון בנגב, במטרה לקדם חינוך טכנולוגי, מחקר מדעי-יישומי, ופיתוח אזורי בנגב תוך חיבור בין האקדמיה לקהילה ולתעשייה הספק פועל "המכון לבינה מלאכותית", אשר הוקם בשנת 2024 ביוזמת האוניברסיטה ובשותפות עם יזמים ומובילי תעשייה (להלן – "המכון"). מטרתו המרכזית של המכון היא להוות גשר פעיל ויישומי בין האקדמיה, התעשייה והשירות הציבורי בישראל. המכון קם מתוך התפיסה כי יתרון לאומי וארגוני אינו נוצר מעצם ההיכרות התיאורטית עם הטכנולוגיה, אלא מהיכולת לתרגם אותה הלכה למעשה לשינוי בתהליכי עבודה, במתן שירותים ובקבלת החלטות ניהוליות. הספק והמכון נשענים על התשתית האקדמית של אוניברסיטת בן-גוריון, ובפרט על הפקולטה למדעי המחשב והמידע שהינה הגדולה בישראל וכוללת כ-50 חוקרי בינה מלאכותית בתחומים שונים. חיבור זה מעניק למכון עומק מחקרי, מומחיות רב-תחומית ויכולת להוביל תהליכי עבודה המכוונים מראש לפתרונות בני-יישום בעלי השפעה מדידה בארגונים ציבוריים.
המיזם:
1. המיזם המשותף נולד מתוך צורך אסטרטגי לחזק את הרשויות המקומיות סבמכות המשרד, במיוחד לאור המשברים האחרונים שהמחישו ביתר שאת את חשיבותו הקריטית של השלטון המקומי בחיי האזרחים. מתוך הבנה כי כדי לשפר את פריון העבודה, להעלות את התפוקות ולספק שירותים טובים ומתקדמים יותר לתושבים, נדרש להפוך את הרשויות לפורצות דרך בשימוש בכלי בינה מלאכותית (AI). עם זאת, הרעיון התגבש מתוך זיהוי פער משמעותי בשטח: רשויות מקומיות הן סביבת יישום מורכבת במיוחד; הן מפעילות מערכות ניהול ותיקות, מתמודדות עם מגבלות תקציב וכוח אדם, ונדרשות לעמוד ברגולציה קפדנית. במציאות זו, רכישה גנרית של "מוצרי מדף" אינם מספיקים כדי לייצר טרנספורמציה ארגונית, גם רשויות שכבר רכשו כלים מסוימים, זקוקות להכשרה עמוקה ולהתאמה לצרכים ניהוליים ספציפיים. 
2. כדי לתת מענה לפער זה, המיזם מציע מודל עבודה חדשני המלווה רשויות מקומיות להטמעת כלי AI בתהליך שלם, תוך שילוב הדוק בין מחקר אקדמי-יישומי להטמעה מעשית. המחקר האקדמי שמלווה את המיזם אינו מחקר תיאורטי, אלא מחקר יישומי ודינמי, המהווה את ליבת העשייה, ונועד לייצר כלי עבודה מדיד ובר-הרחבה. הפעילות המחקרית תחל במקביל לכניסה לשטח, תוך בניית הנחות המחקר הראשוניות, סקירת הספרות האקדמית העדכנית בנושא, הגדרת מטרות ברורות ובניית שיטות המחקר הרלוונטיות להשגתן. כדי להבטיח את איכות המחקר והרלוונטיות שלו, הפעילות תפוקח מקרוב על ידי חברי סגל אקדמי בכיר מתחומי מדעי המחשב, המידע והמדיניות הציבורית. תפקידם יהיה להגיב לצרכים העולים מהשטח תוך כדי תנועה, ולוודא שהמיזם פועל באופן גמיש וריספונסיבי. בנוסף, המחקר יבחן היבטים ארגוניים רחבים ויבצע השוואה בין רשויות המתחילות את דרכן בעולם ה-AI מאפס , במטרה למדוד במדויק את היקף ההכשרה הנדרש, כדי לבסס ממשל AI ארגוני יעיל. כלל הנתונים וההשוואות ישמשו את שדה המחקר לגיבוש תובנות שיהפכו בסוף התהליך למודל עבודה לאומי אופטימלי, קוהרנטי ומתוקף מדעית, שלוקח בחשבון את המשתנים, האתגרים והמורכבות של המערכת הציבורית בישראל. 


	ייחודיות השותף במיזם - הערך המוסף המקצועי עבור המשרד בביצוע המיזם המשותף:

הספק הוא הגוף היחיד בישראל המשלב מחקרים פורצי דרך בתחומי הבינה המלאכותית יחד עם ניסיון מעשי בהכשרה ובהטמעה הלכה למעשה של כלי AI בתוך רשויות מקומיות בישראל. ייחודיותו נובעת מהישענותו על הפקולטה למדעי המחשב והמידע הגדולה בארץ, הכוללת כ-50 חוקרי בינה מלאכותית, מה שמאפשר לו להציע מודל יחיד מסוגו המלווה את הרשות מקצה לקצה, משלב הגדרת שאלת המחקר ועד ליצירת יכולת ארגונית בת-קיימא והערכת השפעה. מבדיקה מקיפה של הפעילות המוסדית בישראל נכון לספטמבר 2026, עלה כי לא קיים כיום אף גוף או מודל אוניברסיטאי אחר המשלב תחת מסגרת אחת את כל שרשרת הערך הזו עבור השלטון המקומי. כך למשל, מרכזי מחקר מקבילים באוניברסיטאות אחרות, מתמקדים בעיקר בביסוס קהילת החוקרים האקדמית ובהוראה, ואינם עוסקים בשרשרת הטמעה מלאה בתוך רשויות מקומיות. הגוף האוניברסיטאי היחיד הנוסף שפעיל בשלטון המקומי הוא אוניברסיטת תל אביב, באמצעות מרכז בלומברג-סגול למנהיגות עירונית, אולם מרכז זה מתמקד בהכשרות כלליות ובחדשנות עירונית רחבה (כגון שיתוף ציבור או פיתוח תיירות) שאינה מבוססת AI, וברמת המחקר הוא מנתח אירועים נקודתיים ולא עוסק בבניית מודלים לאומיים יישומיים מבוססי נתונים וטכנולוגיה. בנוסף, במסגרת בחינת החלופות, לא נמצא מקום להשוואה למכללות אקדמיות; אף שמתקיים בהן מחקר, המכללות אינן מחזיקות בתשתיות המחקריות, במשאבים או במסה הקריטית של החוקרים הנדרשת כדי לספק מענה משולב ברמה הלאומית המקיף פיתוח טכנולוגי, הטמעה ארגונית ומחקר מלווה בסדר גודל כזה. מכאן עולה כי לספק ולמיזם יתרון רב ביכולתם לספק מענה שלם, מחקרי ויישומי המותאם לצרכי השלטון המקומי, באופן שאין לו כיום מקביל בישראל. 


	מעורבות המשרד במיזם (יש להסביר כיצד המשרד שותף פעיל במיזם ואינו רק הגוף שממן את המיזם):
המשרד מהווה את הגורם המנחה המכוון והמפקח על הפעילות לאורך כל חיי המיזם, בהתאם ליעדיו האסטרטגיים. הפעילות תנוהל ותוכוון על ידי נציגי המשרד (בהובלת האגף המקצועי), ובהשתתפות נציגי הספק. המשרד, באמצעות ועדת ההיגוי, הוא הגורם הבלעדי שיאשר את תכנית העבודה, יכתיב את היעדים, יגדיר את התוצרים הנדרשים ויקבע את לוחות הזמנים לביצוע. בנוסף, המשרד יוביל את תהליך בחירת הרשויות שתשתתפנה בפרויקט על פי קריטריונים שיקבע, יאשר מראש בישיבת ועדת ההיגוי הראשונה את נציגי הסגל האקדמי הבכיר שילוו את המיזם, ויעקוב באופן שוטף אחר העמידה במדדים. 


	יש להסביר מדוע קיים ערך מוסף בעריכת המיזם ללא כוונת רווח על פני התקשרות במכרז:
החיבור לספק מהווה הכרח אסטרטגי שנובע מהמאפיינים הייחודיים של המיזם, שאינו בגדר רכישת טכנולוגיה קיימת, אלא מאמץ פיתוח מודל עבודה לאומי חדשני המשלב אקדמיה ושטח. בשונה מרכש רגיל של שירותים באמצעות מכרז, המיזם המשותף מאפשר חלוקת אחריות פעילה ושותפות אמיתית בעיצוב ובהובלת התכנית, כאשר כל צד תורם את המומחיות והמשאבים הייחודיים לו. המשרד מביא את הראייה הממשלתית, ההיכרות העמוקה עם צרכי הרשויות המקומיות והיכולת ליישם מדיניות לאומית, בעוד הספק מביא עמו את התשתית המחקרית-אקדמית של הפקולטה למדעי המחשב, מתודולוגיה מוכחת להטמעת AI בארגונים, ואת היכולת לרתום סגל חוקרים בכיר שילווה את התהליך בזמן אמת. המיזם המשותף מבטיח את הגמישות המחקרית והתפעולית ההכרחית לעבודה מול רשויות שונות, המאופיינות ברמות מוכנות משתנות, מאפשר הסתגלות מהירה לאתגרים העולים מהשטח, ומייצר שיתוף בסיכונים ובהצלחות.

	הוכחת המומחיות הייחודית של הספק בתחום, וכי הוא פועל בתחום המיזם באופן שוטף, אף קודם להתקשרות: 
הספק בעל ניסיון מול שתי רשויות מקומיות בנגב (דימונה ואופקים). ברשויות אלו בוצעה עבודת מיפוי מקדימה ויסודית לאפיון תהליכי העבודה הקיימים וצרכי העובדים, ובעקבותיה נבנתה והועברה הכשרה ייעודית לסגל המנהלים שנבחר על ידי הרשות. במסגרת הכשרה זו, קיבלו המנהלים ידע עדכני אודות התפתחויות בתחום הבינה המלאכותית והתנסו הלכה למעשה בעבודה עם כלים שונים. התנסות זו נועדה לבסס את אמונם ביכולות הטכנולוגיה, ולחזק את ביטחונם העצמי ביכולתם האישית להשתמש בכלים אלו ולהפיק מהם ערך ממשי בעבודתם השוטפת. הפעילות המעשית בשתי הרשויות כבר נמצאת בשלבי התקדמות משמעותיים אל עבר שלב היישום. בדימונה, לאחר סיום הכשרת המחזור הראשון, בחרה הרשות את המחלקה המיועדת להטמעת הפיילוט, ובימים אלו מתקיימות ישיבות אפיון מקצועיות מול מנהל המחלקה הרלוונטי להתאמת הפתרונות למערכות העירוניות. באופקים, הסתיים גם כן שלב ההכשרה,  והרשות נמצאת כעת בתהליך חשיבה לקבלת החלטה לגבי המחלקה הרלוונטית ליישום, שמיד לאחריו תחל עבודת הפיתוח. הניסיון המעשי הזה ממחיש את המורכבות של הטמעת חדשנות במגזר הציבורי. הפעילות חשפה שונות גבוהה במוכנות הארגונית, בהתלהבות ובצרכים הקיימים אפילו בין רשויות בעלות מאפיינים דמוגרפיים וגיאוגרפיים דומים מאוד. הבנת המורכבות בשטח היא אחת מיכולותיו של המכון להתאים את תהליכי ההטמעה באופן פרטני לכל רשות, ומוכיחה כי הוא מחזיק בניסיון המעשי הנדרש כדי להוביל בהצלחה פרויקט רחב היקף מול הרשויות השונות.



	הוכחת היתרון הכלכלי בעריכת ההתקשרות כמיזם משותף, וזאת בשים לב להשתתפות של הספק במיזם, וכן במומחיות של הספק:
מבדיקה מקיפה של הפעילות המוסדית בישראל נכון לספטמבר 2026, עלה כי לא קיים כיום אף גוף או מודל אוניברסיטאי אחר המשלב תחת מסגרת אחת את כל שרשרת הערך הזו עבור השלטון המקומי. כך למשל, מרכזי מחקר מקבילים באוניברסיטאות אחרות, מתמקדים בעיקר בביסוס קהילת החוקרים האקדמית ובהוראה, ואינם עוסקים בשרשרת הטמעה מלאה בתוך רשויות מקומיות. הגוף האוניברסיטאי היחיד הנוסף שפעיל בשלטון המקומי הוא אוניברסיטת תל אביב, באמצעות מרכז בלומברג-סגול למנהיגות עירונית, אולם מרכז זה מתמקד בהכשרות כלליות ובחדשנות עירונית רחבה (כגון שיתוף ציבור או פיתוח תיירות) שאינה מבוססת AI, וברמת המחקר הוא מנתח אירועים נקודתיים ולא עוסק בבניית מודלים לאומיים יישומיים מבוססי נתונים וטכנולוגיה. בנוסף, במסגרת בחינת החלופות, לא נמצא מקום להשוואה למכללות אקדמיות; אף שמתקיים בהן מחקר, המכללות אינן מחזיקות בתשתיות המחקריות, במשאבים או במסה הקריטית של החוקרים הנדרשת כדי לספק מענה משולב ברמה הלאומית המקיף פיתוח טכנולוגי, הטמעה ארגונית ומחקר מלווה בסדר גודל כזה. מכאן עולה כי לספק ולמיזם יתרון רב ביכולתם לספק מענה שלם, מחקרי ויישומי המותאם לצרכי השלטון המקומי, באופן שאין לו כיום מקביל בישראל.

	תוצרים - יש לציין מהם התוצרים שיתקבלו מהמיזם ולמי ישמרו הזכויות על תוצרי הפעילות (תוצאות מחקרים, תכניות לימוד, פיתוח שירותים וכדומה):

התוצרים המרכזיים שיתקבלו מהמיזם הם:
1. כלים ומתודות בינה מלאכותית (AI): פיתוח והטמעה של כלים ייעודיים בעבודה ברשויות המקומיות, אשר יותאמו לצרכיהן כדי לייעל את תהליכי העבודה והשירות לתושב.
[bookmark: _GoBack]2. ביצוע מחקר אקדמי-יישומי: מחקר מלווה שינתח את המידע והנתונים מהפעילות בשטח, ויגבש אותם לכדי "מודל עבודה" מתוקף מדעית המיועד להמשך הטמעת הטכנולוגיה ברשויות נוספות.

	כל מידע אחר הרלוונטי להחלטת ועדת המכרזים:



	התייחסות ועדת  המכרזים לסיווג הבקשה כהתקשרות ולא לתמיכה:
· הוועדה מציינת כי בחנה את הסיווג של ההתקשרות (לרבות המאפיינים שצוינו בהנחיית היועץ המשפטי לממשלה, "תמיכות המדינה במוסדות ציבור", מס' 01.2005) והחליטה כי מדובר בהתקשרות לרכישת שירותים.
· קיימים תוצרים ברורים אותם מעוניין המשרד לרכוש ועבורם ישלם.
· הספק מחויב לבצע פעולות בתחום שבנדון וכי המיזם שבנדון הינו דרך מיני רבות למלא מחויבות זו.
· מידת המעורבות של המשרד בעת ביצוע המיזם הינה גבוהה ביותר, הבאה לידי ביטוי, בין השאר, בארגון פעיל, השתתפות של אנשי המקצוע מהמשרד בבניית תכנים, בקיום הדיונים בנושאים שונים שעל הפרק ועוד.
מכאן ההחלטה שמדובר בהתקשרות לביצוע עסקה ולא בתמיכה.

	האם המיזם כולל בקשה לשימוש בלוגו המשרד? כן/לא
אם כן, יש לפנות לוועדת החסויות במשרד.



לבקשה זו חובה לצרף:
1 [bookmark: _Hlk243384643]הצעת מחיר מאת השותף למיזם ובה תכנית תקציבית מפורטת לרבות אבני דרך לתשלום (הצעת המחיר הינה נספח לחוזה. לכן, חובה שהצעת המחיר תכלול תאריך ותירשם על דף לוגו של המציע + חותמת). 
2 מילוי וחתימה של השותף למיזם על תצהיר "בקשה למיזם משותף ופירוט תקציבי + התחייבות לפי תקנה 3(30) לתח"מ". 
3 אם יש שותפים נוספים המממנים את המיזם - יש לציין מיהם ומה חלקם התקציבי במיזם.

שם הפונה: ______________________
אגף/מחוז: _______________________
חתימה:_________________________

שותף במיזם ____________
	תאריך _______
לכבוד:
הנדון: בקשה למיזם משותף ופירוט תקציבי + התחייבות לפי תקנה 3(30) לתח"מ - תצהיר

בהתאם לבקשתכם, הריני להצהיר ולאשר כדלקמן:
1. עלות המיזם הכוללת לכל התקופה היא ____________.  השותף במיזם________ מתחייב להשקיע לפחות 50% מעלות המיזם הכוללת, לרשום את הוצאותיו בספר הנהלת החשבונות ולהגיש חשבונית ו/או דוח ביצוע בכל הליך ביצוע תשלום.
2. התחייבויותיו הנ"ל של השותף במיזם __________ יעמדו בתוקפן למשך_______ שנים מיום הקמת המיזם, וזאת בהתאמה לתקופת המיזם הצפויה (X  שנים + עד _______).
3. ידוע לנו כי מקורות המימון של השותף במיזם המוכרים לפי הוראת תכ"ם, "התקשרות לביצוע מיזם משותף לפי תקנה 3 (30) לתח"מ", מס' 7.8.3 כמקורות עצמיים.
4. כמו כן, השותף במיזם מתחייב כי לפחות 10% מחלקו במימון המיזם המשותף, יועמד באמצעות תרומות/הכנסות שאינן בשווה כסף. 
5. ידוע לנו כי מקורות המימון הלא מוכרים, אשר מפורטים בהוראת תכ"ם, "התקשרות לביצוע מיזם משותף לפי תקנה 3 (30) לתח"מ", מס' 7.8.3, לא יוכרו כמקורות עצמיים של השותף במיזם. 
6.  עלות המיזם הכוללת הינה __________ ₪ (כולל מע"מ). מצורף פירוט של העלות הכוללת לביצוע המיזם המשותף.
7. הריני מתחייב כי, התקשרויות שלי עם צדדים נוספים ככל שהן נובעות מן ההתקשרות עם המשרד במיזם המשותף, ייעשו במכרז, ובלבד שאינן פטורות ממכרז לפי תקנות חובת המכרזים, תשנ"ג 1993.
8. הריני מתחייב להמציא למשרד, וזאת ככל ויאושר המיזם המשותף וייחתם הסכם התקשרות, ערבות ביצוע  בהתאם להוראת התכ"ם, "ערבויות", מס' 7.3.3. 
9. זהו שמי, זו חתימתי והאמור לעיל אמת.
בכבוד רב ובברכה,

                                                                            פרטי השותף במיזם (חתימה באמצעות מורשי חתימה כדין)


אישור
אני עו"ד ________________ (מספר רישיון _____), מרחוב____________________, מאשר/ת כי ביום __________, הופיע בפני, __________, מר/גב' __________, מורשה חתימה של השותף במיזם ________ ולאחר שהזהרתיו/ה כי עליו/ה להצהיר את האמת וכי תהיה צפויה לעונשים הקבועים בחוק אם לא תעשה כן, אישרה את נכונות תצהירו/ה דלעיל וחתם/ה עליו בפני.
							_________________________
                                                                                      שם עורך הדין - חתימה וחותמת

	בתוקף מיום: 02.05.2023

